জন ব্রেসওয়েল
জন গ্যারি ব্রেসওয়েল (ইংরেজি: John Bracewell; জন্ম: ১৫ এপ্রিল, ১৯৫৮) অকল্যান্ডে জন্মগ্রহণকারী নিউজিল্যান্ডের প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। বর্তমানে তিনি কোচ হিসেবে দায়িত্ব পালন করছেন। জন ব্রেসওয়েল ১৯৭৯-৮০ থেকে ১৯৯০ সাল পর্যন্ত নিউজিল্যান্ড ক্রিকেট দলের পক্ষে টেস্ট ক্রিকেট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ ডানহাতি অফ ব্রেক বোলার হিসেবে ছিলেন। এছাড়াও ডানহাতে ব্যাটিংয়ে পারদর্শীতা দেখান তিনি। ঘরোয়া ক্রিকেটে অকল্যান্ড ও ওতাগো দলের প্রতিনিধিত্ব করেন। তার ভাই ব্রেন্ডন টেস্ট ক্রিকেটে নিউজিল্যান্ড দলের প্রতিনিধিত্ব করেন। এছাড়াও তার অন্য দুই ভাই ডগলাস ও মার্ক এবং ভাইপো মাইকেল ব্রেসওয়েল প্রথম-শ্রেণীর ক্রিকেটে অংশ নিয়েছেন। টেস্ট দলের অন্যতম সদস্য ডগ ব্রেসওয়েলের কাকা তিনি।